Ivan Focht

**Ivan Focht** (Sarajevo, 7. 6. 1927 - Zagreb, 20. 10. 1992), jugoslavenski filozof i mikolog.

## Biografija
Ivan Focht je rođen 7. 6. 1927 u Sarajevu u židovskoj porodici Josipa i Sare-Šarlote Foht. Ivanov otac, majka i mlađi brat Vlatko su stradali za vrijeme Holokausta. Tijekom Drugoga svjetskoga rata, 1944 godine, cijela porodica Foht je uhićena, pošto je u njihovoj kući otkriven materijal vojne prirode i tiskara mjesnoga komiteta Komunističke partije Jugoslavije (KPJ). Izbjegavši smrt, skokom sa drugog kata zatvora u zgradi Župskoga redarstva, Ivan se pridružio Narodnooslobodilačkoj vojsci Jugoslavije (NOVJ). Nakon rata pohađao je i završio Filozofski fakultet Sveučilišta u Zagrebu u klasi Vladimira Filipovića. Nakon obrane doktorske teze vratio se u Sarajevo, gdje je predavao estetiku na odsjeku za filozofiju Filozofskog fakulteta u Sarajevu i na Muzičkoj akademiji sve do odlaska u mirovinu. Potom se preselio u Zagreb, gdje je proveo ostatak života.

Ivan je bio filozof fenomenološke orijentacije, koji se već u ranim djelima odmicao od marksističkog i psihologističkog tumačenja umjetnosti. Glazba je u njegovim tekstovima imala ontološku prednost u odnosu na sve ostale umjetnosti. U glazbenoj umjetnosti, osobito onoj Bachovoj, Focht je pokušavao razotkriti bitnost pitagorejskog ostvarenja glazbe. Utemeljena brojem te na zakonima kosmosa što su ih ustanovili Pitagora i njegovi učenici, Bachova glazba prema tumaćenju Ivana Fochta nije puki odraz subjekta, niti odraz društvene zbilje, jednako tako ona nije izraz ljudskih osjećaja, nego tajna života ustrojena i ugođena prema kozmičkim zakonima.

Ivan Focht se pored estetike bavio i gljivarstvom, te je objavio nekoliko značajnih knjiga o gljivama. Također je bio jedan od prvih teoretičara znanstvene fantastike u nas, smatrajući kako je naše doba doba odumiranja filozofije, odnosno doba znanosti i znanstvene fantastike. Bio je dopisni član Akademije nauka i umjetnosti Bosne i Hercegovine. Ivan Focht je umro u Zagrebu, 20. 10. 1992 godine. Sahranjen je na zagrebačkom groblju Mirogoju.

## Djela
### Knjige
*(1959.): *Istina i biće umjetnosti*, Sarajevo: Svjetlost.
*(1961.): *Mogućnost, nužnost, slučajnost, stvarnost* / *Hegelovo učenje o odumiranju umjetnosti*, Sarajevo: Veselin Masleša.
*(1965.): *Moderna umetnost kao ontološki problem*, Beograd: Institut društvenih nauka.
*(1972.): *Uvod u estetiku*, Sarajevo: Zavod za izdavanje udžbenika.
*(1976.): *Tajna umjetnosti*, Zagreb: Školska knjiga.
*(1979.): *Gljive Jugoslavije*, Beograd: Nolit.
*(1980.): *Savremena estetika muzike: Petnaest teorijskih portreta*, Beograd: Nolit.
*(1986.): *Ključ za gljive*, Zagreb: Naprijed.
*(1987.): *Naši vrganji*, Zagreb: Znanje.

### Izabrani članci
*(1950.): Marks o ljudskoj slobodi, *Zora*, 3, br. 9, 38-46.
*(1952.): Nerješive proturječnosti egzistencijalizma, *Vjesnik NFH*, br. 2143 od 23. 3. 1952.
*(1953.): Shematiziranje podjele materijalizam-idealizam u obradi historije filozofije, *Pregled*, 3, br. 10, 225-230.
*(1954.): Egzistencijalizam kao filozofija i kao umjetnost, *7 dana*, br. 84 od 30. 12. 1954.
*(1955.): Marksova misao o razvitku osjećaja ljepote, *Život*, br. 9, knj. 7, 565-570.
*(1955.): Hegelov pojam o umjetnosti i postromantička umjetnost, *Pregled*, br. 6, 457-466.
*(1956.): Realizam-modernizam, *Kulturni radnik*, br. 10, 7-14.
*(1956.): Sumnja kao mati filozofije, *Omladinska riječ*, br. 528 od 8. 6. 1956.
*(1957.): Neobičan položaj moderne muzike, *Kulturni radnik*, br. 1-2, 14-20.
*(1957.): Marksistička estetika rješenja u djelu Max Raphaela, *Izraz*, 1-2, knj. 9, 193-205.
*(1957.): “Odumiranje” i budućnost umjetnosti, *Naše teme: Časopis mladih o društvenim zbivanjima*, 1, br. 1, 90-96.
*(1958.): Pavle Stefanović, "Tragom tona", *Izraz*, 2, br. 7-8, 101-104.
*(1958.): Vodeći njemački kritičari o stanju književne kritike, *Izraz*, 2, br. 7-8, 132-135.    
*(1958.): Uloga estetike u Hegelovom filozofskom sistemu, *Pregled*, br. 10, 251-260.
*(1958.): U tmini egzistiranja, *Izraz*, br. 4, 459-464.
*(1958.): Sedlmayrova dijagnoza: Moderna umjetnost shvaćena kao izraz bolesti svoje epohe, *Izraz*, 2, br. 9, 181-193.  
*(1958.): Sedlmayrova dijagnoza, II: Pet bolesti moderne umjetnosti, *Izraz*, 2, br. 10, 331-341.
*(1958.): Hegel o umjetničkoj spoznaji, *Izraz*, 2, br. 12, 537-550.
*(1959.): Apstraktno slikarstvo pod udarima, *Izraz*, br. 7-8. 
*(1959.): Najnoviji Lukačev estetički pokušaj, *Izraz*, 3, br. 11-12, 488-500.
*(1959.): Problemi realizma, *Izraz*, 3, knj. 5, br. 4, 413-421.
*(1959.): Rudi Supek: Umjetnost i psihologija, *Izraz*, 3, knj. 5, br. 5, 535-538.
*(1959.): Stravinski nije protiv Haydna, *Izraz*, 3, knj. 5, br. 6, 593-597.
*(1959.): Posljednji veliki sistem estetike, *Izraz*, br. 9, 159-173.
*(1959.): Značaj Rafaelovih gnoseoloških istraživanja, *Pregled*, br. 7-8, 101-106.
*(1960.): Religija i umjetnost kod Hegela, *Izraz*, br. 1-2, 45-52.
*(1960.): Šta je Hegel uistinu mislio?, *Izraz*, br. 5, 470-475.
*(1960.): Kierkegaard o odnosu forme i sadržaja, *Izraz*, br. 7-8, 31-45.
*(1960.): Kierkegaard o pjesničkoj egzistenciji, *Izraz*, br. 9, 172-182.
*(1960.): Šta je živo a šta mrtvo u Croceovoj estetici, *Izraz*, br. 3, 201-219 (objavljeno i kao predgovor knjizi: B. Croce: *Estetika kao nauka o izrazu i opća lingvistika*, Zagreb, 1960).
*(1960.): Temelji Lukačeve estetike, predgovor knjizi: Dj. Lukač: *Prolegomena za marksističku estetiku: Posebnost kao centralna kategorija estetike*, Beograd, 1960, v-xxxv.
*(1961.): Tegobe teorije odraza, *Izraz*, 5, knj. 2, 149-165.
*(1961.): Pretpostavke za rješavanje pitanja o estetskom kriteriju vrijednosti umjetničkog djela, *Gledišta*, br. 4, 4-9.
*(1961.): Vrednote umjetničkog djela, *Odjek*, br. 4 od 1. 4. 1961.
*(1961.): Svijet umjetnine, *Izraz*, br. 4-5, 366-380.
*(1961.): Humanost umjetnosti, *Izraz*, br. 10, 283-305.
*(1961.): Faze u nastajanju umjetničkog djela, *Izraz*, br. 11-12, 444-455.
*(1962.): Unutarnji mehanizam aforizma, *Izraz*, br. 7, 13-32.
*(1962.): Postoji li svetski um, *Politika* od 3. 6. 1962.
*(1963.): Humanost umjetnosti, u: Branko Bošnjak i Rudi Supek (ur.), *Humanizam i socijalizam*, knj. 1, Zagreb: Naprijed, 217-234.
*(1964.): Izgledi fenomenološke estetike muzike, *Forum: časopis Razreda za suvremenu književnost Jugoslavenske akademije znanosti i umjetnosti*, god. 3, knj. 6, br. 11, 679-712.
*(1966.): Umjetnička tehnika i tehnifikacija umjetnosti, *Praxis*, 3, br. 2, 167-180.
*(1967.): Granica Hartmannove estetike, *Praxis*, 4, br. 5-6, 749-754.
*(1967.): Umjetnost i partijnost, *Izraz*, 9, br. 8-9, 815-822.
*(1969.): O knjizi Dragutina Gostuškog "Vreme umetnosti", *Treći program Radio Beograda*, br. 1, proljeće, 245-254.
*(1969.): Estetički programi časopisa, *Treći program Radio Beograda*, br. 2, ljeto, 219-230.
*(1970.): Teorijski autoportret, *Treći program Radio Beograda*, br. 4, zima, 324-332.
*(1971.): Modalitet umjetnosti, *Forum: časopis Razreda za suvremenu književnost Jugoslavenske akademije znanosti i umjetnosti*, god. 10, knj. 22, br. 9, 338-346.
*(1971.): Umjetnost kao objektivirani duh, *Forum: časopis Razreda za suvremenu književnost Jugoslavenske akademije znanosti i umjetnosti*, god. 10, knj. 22, br. 10-11, 552-558.
*(1972.): Adornova podjela umjetnosti na "avangardnu" i "masovnu", *Kulturni radnik*, br. 5, 83-89.
*(1972.): La notion pythagoricienne de la musique: contribution a s determination, *International Review of the Aesthetics and Sociology of Music*, god. 3, br. 2, 161-172
*(1972.): Korčulanske gljive sabrane u prosincu , *Zbornik otoka Korčule*, sv. 2, 229-240.
*(1973.): Šta je muzika, *Treći program Radio Beograda*, br. 16, zima, 345-354.
*(1973.): Ukus malograđanina, *Treći program Radio Beograda*, br. 17, proljeće, 259-266.
*(1973.): "Forma" i forme, *Treći program Radio Beograda*, br. 18, ljeto, 325-366.
*(1973.): Otvorenost za vrednote, *Treći program Radio Beograda*, br. 19, jesen, 59-70. 
*(1974.): Adornos gnoseologistische Einstellung zur Musik, *International Review of the Aesthetics and Sociology of Music*, god. 5, br. 2, 265-276. 
*(1974.): Andreas Liess: Der Weg nach Innen (Ortung ästhetischen Denkens heute), Verlag San Michele, Zürich 1973, pp.&nbsp;134 (recenzija), *International Review of the Aesthetics and Sociology of Music*, 5, br. 2, 346-350.
*(1974.): Amuzija hegelijanstva, *Polja*, 20, br. 186-187, 12-14.
*(1974.): Slika čovjeka i kosmosa, *Treći program Radio Beograda*, br. 21, proljeće, 523-562.
*(1975.): Granice ontologije umjetnosti u istraživanju književnog djela, *Teka*, br. 8, proljeće, 318-328.
*(1975.): Geneza literature, *Treći program Radio Beograda*, br. 24, zima, 71-128.
*(1975.): Filozofija prirode, *Treći program Radio Beograda*, br. 27, jesen, br. 27, 29-112.
*(1975.): Semiotics and aesthetics: Some preliminary questions of methodology, u: Gino Stefani (ur.), *Proceedings of the 1st International Congress on Semiotics of Music. Beograd, 17-21 Oct. 1973*, Pesaro: Centro d’Iniziativa Culturale, 245-248.
*(1976.): Put k ontologiji umjetnosti, u: Ante Marušić (ur.), *Svijet umjetnosti: Marksističke interpretacije*, Zagreb: Školska knjiga, 195-212.
*(1976.): Esej kao protuteža filosofijskom sistemu, *Delo*, 22, br. 5, 30-39.
*(1976.): Gljive dubrovačkog kraja , *Dubrovnik*, br. 6, 89-102.
*(1977.): Muzika i simbolika brojeva, *Polja*, 23, br. 220-221, 3-6.
*(1978.): Smrt i beskonačnost, *Polja*, 24, br. 236, 31-33.
*(1978.): Filozofija muzike, u: Dobroslav Smiljanić (ur.), *Filozofija umetnosti*, Beograd: Kolarčev narodni univerzitet, 145-155.
*(1978.): Filozofija izvan struke, *Treći program Radio Beograda*, br. 36, zima, 195-216.
*(1978.): Savremeni estetičari muzike: Muzičari o muzici, *Treći program Radio Beograda*, br. 39, jesen, 451-481.
*(1979.): Filozofski pogledi Franca Kafke: Jedan nacrt, *Zbornik Trećeg programa Radio Zagreba*, br. 3, 251-259.
*(1979.): (Meta)estetika ili estetike marksizma, u: Sreten Petrović, *Marksistička estetika: Kritika estetičkog uma*, Beograd: BIGZ, 1-9.
*(1980.): Problem identiteta muzičkog djela, *Život umjetnosti*, br. 29/30, 92-102
*(1980.): Jankelevičev muzičko-estetički agnosticizam, *Polja*, 26, br. 256-257, 197-200.
*(1980.): Kriza ili kataklizma: Hegel i moderna umetnost, *Politika*, broj od 14. 6., 10.
*(1981.): Glazba i gljive padoše nam s neba, *Zbornik Trećeg programa Radio Zagreba*, br. 6, 195-201.
*(1981.): Nesreća u sreći, *Polja*, 27, br. 264, 57-59.
*(1983.): Estetika i moderna umjetnost, *Polja*, 29, br. 288, 70-72.

### Prijevodi i predgovori
*(1955.): Günther Anders: *Kafka - za i protiv*, preveo Ivan Focht, Sarajevo: Narodna prosvjeta.
*(1960.): Benedetto Croce: *Estetika kao nauka o izrazu i opća lingvistika*, preveo Vinko Vitezica, predgovor Ivan Focht, Zagreb: Naprijed.
*(1960.): György Lukacs: *Prolegomena za marksističku estetiku: posebnost kao centralna kategorija estetike*, preveo Milan Damjanović, uvodna studija Ivan Focht, Beograd: Nolit.
*(1960.): Max Raphael: *Teorija duhovnog stvaranja na osnovi marksizma*, preveo Konstantin Petrović, predgovor Ivan Focht, Sarajevo: Veselin Masleša
*(1963.): Max Dessoir: *Estetika i opća nauka o umjetnosti*, preveo Ivan Focht, Sarajevo: Veselin Masleša.
*(1968.): Theodor W. Adorno: *Filozofija nove muzike*, preveo i predgovor napisao Ivan Focht, Beograd: Nolit.
*(1977.): Eduard Hanslick: *O muzički lijepom*, predgovor i prijevod Ivan Focht, Beograd: Beogradski izdavačko-grafički zavod.
*(1987.): Vladimir Jankélévitch: *Muzika i neizrecivo*, prevela Jelena Jelić, predgovor Ivan Focht, Novi Sad: Književna zajednica Novog Sada.

## Reference